"มาร์ค" เปิดศูนย์อาชีวเวชศาสตร์ฯ แก้ปัญหามาบตาพุด
นายกฯลงพื้นที่ จ.ระยอง พร้อมเปิดศูนย์อาชีวเวชศาสตร์และเวชศาสตร์สิ่งแวดล้อม เพื่อแก้ไขปัญหาเร่งด่วนมาบตาพุด&nbsp;
16 ม.ค. 2553

นายกฯลงพื้นที่ จ.ระยอง พร้อมเปิดศูนย์อาชีวเวชศาสตร์และเวชศาสตร์สิ่งแวดล้อม เพื่อแก้ไขปัญหาเร่งด่วนมาบตาพุด 
นายอภิสิทธิ์ เวชชาชีวะ นายกรัฐมนตรี เดินทางลงพื้นที่ จ.ระยอง พร้อมเปิดศูนย์อาชีวเวชศาสตร์และเวชศาสตร์สิ่งแวดล้อม จ.ระยอง ซึ่งเป็นศูนย์ศึกษาวิจัยและศูนย์บริการด้านอาชีวเวชศาสตร์ เป็นการเฉพาะ ตามนโยบายแก้ไขปัญหาเร่งด่วนมาบตาพุด โดยนายกรัฐมนตรี กล่าวว่า รัฐบาลได้จัดสรรงบประมาณให้กระทรวงสาธารณสุข วงเงินกว่า 300 ล้านบาท เพื่อดำเนินโครงการพัฒนาศักยภาพโรงพยาบาลที่อยู่ใกล้เขตควบคุมมลพิษให้สามารถตรวจรักษาโรคที่เกิดจากการประกอบอาชีพ รวมถึงโครงการตรวจสุขภาพเพื่อเฝ้าระวังโรค ให้กับประชาชนที่อาศัยอยู่บริเวณเขตควบคุมมลพิษด้วย
นายกรัฐมนตรียังกล่าวอีกว่า ได้จัดสรรงบประมาณกลาง จำนวน 877 ล้านบาท เพื่อใช้แก้ปัญหาด้านสุขภาพของประชาชนที่ประกอบอาชีพในเขตพื้นที่มาบตาพุด ในโครงการระยะยาวของรัฐบาลอีกด้วย        อย่างไรก็ตาม ตลอดการลงพื้นที่ของนายกรัฐมนตรี มีการรักษาความปลอดภัยอย่างเข้มงวด โดยมีเจ้าหน้าที่ตำรวจตั้งด่านตรวจอยู่เป็นระยะ